आपत्तिजनक टिप्पणी कर भावना भड़काने का आरोप
भास्कर संवाददाता | भीलवाड़ा
उपनगरपुर में सोशल साइट फेसबुक पर आपत्तिजनक टिप्पणी कर धार्मिक भावना भड़काने पर सोमवार शाम युवक के खिलाफ पुर थाने में रिपोर्ट दी। पुलिस ने आरोपी के खिलाफ धार्मिक भावना भड़काने का मामला दर्ज कर उसे गिरफ्तार किया।
पुर थानाधिकारी गजेंद्रसिंह के अनुसार पुर के इकबाल मोहम्मद ने शाम को थाने में दी रिपोर्ट में पुर के ही सुरेश सेन पर आरोप लगाया कि उसने फेसबुक पर आपत्तिजनक टिप्पणी कर दी। इससे समाजजन आक्रोशित हो गए। इससे पूर्व अंजुमन सदर इकबाल बिसायती, रमजान शोरगर, रफीक सिंधी, इकबाल मंसूरी के नेतृत्व में समाज के लोग थाने पहुंचे तथा आक्रोश व्यक्त किया था।
hin_Deva bho_Deva hin_Deva hin_Deva